ભુજમાં ભાજપની બેઠક મળી હતી તેમાં લોકસભા બેઠકની પ્રભારીની હાજરીમાં બેઠક મળી હતી. કે. સી. પટેલ દ્વારા ભાજપના પૂર્વ શહેર પ્રમુખને બેઠકમાંથી બહાર કાઢવામાં આવ્યા હતા. કારણ એટલું જ કે તે બેઠકમાં નોંધ કરવા માટે ડાયરી લઈને આવ્યા ન હતા અને તેઓ વાતો કરી રહ્યાં હતા. તેથી કે. સી. પટેલોનો પીત્તો ગયો હતો અને તેમને બેઠકમાંથી બહાર તગેડી મૂકવામાં આવ્યા હતા. વળી વાત અહીં અટકી ન હતી. કે. સી. પટેલે પ્રમુખને જાહેરમાં પૂછ્યું હતું કે તમારા મહામંત્રી કેમ દેખાતા નથી. ત્યારે પ્રમુખે કહ્યું હતું કે તેઓ તો આવતાં જ નથી. વારંવાર તેમને કહેવામાં આવ્યું છે. ત્યારે તુરંત શહેર પ્રમુખને કહેવામાં આવ્યું હતું કે તેમની સામે પગલાં કેમ ભરતાં નથી. શહેર પ્રમુખે આ વાતને ધ્યાનમાં લઈને સંગઠનમાં ફેરફાર કરવા માટે પણ જણાવ્યું હતું.